ગુજરાતી સમાચાર: કાશ્મીરમાં તણાવ વચ્ચે પોતાની બટાલિયન સાથે આ અંદાજમાં દેખાયો ધોની | Ms Dhoni Seen Playing Volleyball With Army - World Cup | I Am Gujarat
Gujarati News World Cup કાશ્મીરમાં તણાવ વચ્ચે પોતાની બટાલિયન સાથે આ અંદાજમાં દેખાયો ધોની
કાશ્મીરમાં તણાવ વચ્ચે પોતાની બટાલિયન સાથે આ અંદાજમાં દેખાયો ધોની
Updated: Aug 05, 2019 10:57 am IST
જમ્મુ-કાશ્મીરમાં ચાલી રહેલી હલચલ વચ્ચે સેના સાથે કાશ્મીરમાં તહેનાત ભારતીય ક્રિકેટ ટીમના પૂર્વ કેપ્ટન મહેન્દ્રસિંહ ધોનીનો એક વીડિયો સામે આવ્યો છે. ક્રિકેટથી બે મહિનાનો આરામ લઈને ધોની કાશ્મીરમાં સેના સાથે ડ્યૂટી પર છે. તેને કાશ્મીરમાં વિક્ટર ફોર્સ સાથે તહેનાત કરાયો છે. ડ્યૂટી સંભાળ્યા બાદ ધોનીનો પહેલીવાર વીડિયો સામે આવ્યો છે.
આ વીડિયોમાં તે સેનાના સાથીઓ સાથે વૉલીબૉલ રમતા દેખાય છે. સોશિયલ મીડિયામાં પોસ્ટ વીડિયોમાં ધોની પોતાની ટીમ માટે સર્વિસ કરી રહ્યો છે. વર્લ્ડકપ બાદ ધોનીના સંન્યાસની અટકળો વચ્ચે વેસ્ટ ઈન્ડીઝ ટૂર પરથી તેણે પોતાનું નામ પાછું લીધું હતું. 31 જુલાઈથી તે વિક્ટર ફોર્સમાં ડ્યૂટી સંભાળી રહ્યો છે. તે 15 ઓગસ્ટ સુધી પોતાની બટાલિયન સાથે રહેશે. આ દરમિયાન તે પેટ્રોલિંગ, ગાર્ડ અને પોસ્ટ ડ્યૂટીની જવાબદારી સંભાળશે.
ધોનીને 2011મા લેફ્ટિનેન્ટ કર્નલની ઉપાધિ અપાઈ હતી. 2015માં તે આગરા ટ્રેનિંગ કેમ્પમાં સેનાના વિમાનથી પેરાશૂટ જમ્પ લગાવીને ક્વોલિફાઈડ પેરાટ્રૂપર બન્યો હતો. તે પૈરાશૂટ રેજીમેન્ટની 106 પૈરા બટાલિયનના સદસ્ય છે. ધોની ઘણીવાર સેનાના ડ્રેસમાં જોવા મળી ચૂક્યો છે.